Fèlix Gras

Fèlix Gras (Malamòrt, 3 de mai de 1844 - Avinhon, 4 de març de 1901) que ho un escrivan provençau e lo tresau capolièr deu Felibritge. 

 Biografia 
Fèlix Gras nasquè en 1844 a Malamòrt dens ua familha de proprietaris agricòlas. Hè los estudis au petit seminari de Santa Garda, a Sant Deidier e puèi los anè acabar a Besièrs dens un pensionat qu'èra tengut peus Frairs de las Escòlas Crestianas enquia 1860. Son afiliacion au Felibritge ho enfortida peu maridatge de sa sòr, en 1863, la felibressa Ròsa Anais Gras (1841-1920) amb Josèp RomanilhaRoso-Anaïs Roumanille, BnF viitattu 18.9.2020 . 

Enter los sons parions felibres, qu'èra un felibre arroi a maugrat qui lo son mandat e hosse estat segon Crestian Anatole e Robèrt Lafont ua tempsada de reconciliacion. L'encausa que'n èra dilhèu lo hèit qui èra lo cunhat de Josèp Romanilha (purmèr capolièr conegut per estar un catolic conservator).

Enter las soas òbras que podem mentàver: Lei Carboniers (1876) e Tolosa (1882) d'inspiracion epica, lo Romancero Provençau (1887) inspirat deus Romances castelhans, los contes de Papalina (1891) e lo roman sus ua tematica de Regim Ancian: Lei Roges dau Miegjorn (1896).

Nòtas

 Hònt 

Anatòli, Crestian & Lafont, Robèrt. Nouvelle histoire de la literature occitane. París : PUF, 1970.

 Ligams extèrnes 
 Li roges dau Miègjorn (en grafia d'epòca) a Gallica.fr

                                                                   Categoria:Literatura occitana                                                                        Categoria:Escrivan occitan
Categoria:Capolier dau Felibritge                                                               Categoria:Literatura provençala                                                                    Categoria:Escrivan provençau                                                          Categoria:naissença en 1844
Categoria:Decès en 1901